open-index/open-wikipedia-markdown huggingface dataset:
Հերբերթ Բիրբոմ Թրի

**Հերբերթ Բիրբոմ Թրի** (, իսկական անունը Հերբերթ Դրեյփեր Բիրբոմ, ), անգլիացի դերասան, ռեժիսոր, թատրոնի ուսուցիչ և իմպրեսարիո։

## Կենսագրություն
մինի|աջից|Կադր Մաքբեթ ֆիլմից (1916), Հերբերթ Թրի - ՄաքԲեթ, Կոնստանս Քոլեր - օրիորդ ՄաքԲեթ
Հերբերթը ծնվել է 1852 թվականի դեկտեմբերի 17-ին Քենինգսթոնում, ստանալով Հերբերթ Դրեյփեր Բիրբոմ անունը։ Հերբերթի հայրը՝ Ջուլիուս Բիրբոմը ունեցել է լիտվա-գերմանական ծագում։ Մայրը՝ Կոստանցիա Դրեյփերը եղել է ագլուհի։ Կրտսեր՝ խորթ եղբայրը՝ Մաքս Բիրբոմը հայտնի ծանրանկարիչ և ծաղրերգու էր։

Սովորել է Գերմանիայում։ 1876 թվականին ելույթ է ունեցել բեմի վրա՝ սկզբում որպես սիրողական թատերախմբի անդամ։ Լոնդոնում աշխատել է «Հեյմարկետ» թատրոնում։ Բեմադրել է Ուիլիամ Շեքսպիրի 18 ներկայացում։ Այդ ներկայացումներում, որտեղ առատ էին արտաքին էֆեկտները, որպես կանոն հնչում էին ոչ թե պիեսների կարճեցված տեքստերը, այլ դրանց իսկական, երկար տարբերակները։ Նկարահանվել է նաև ֆիլմերում՝ 1899 թվականին «Թագավոր Ջոնը» ֆիլմում, որտեղ Թրին խաղացել է գլխավոր դերը, ֆիլմը համարվում է Շեքսպիրի ստեղծագործություններից առաջին էկրանավորումը, որը պահպանվել է մինչև մեր օրերը։ 1904 թվականին Լոնդոնում հիմնել է դրամատիկական մշակույթի դպրոց, ավելի ուշ ուսում ստանալով հիմնել է Թագավորական դրամատիկական մշակույթի ակադեմիա։

Երկար տարիներ ակտիվ ստեղծագործել է։ Վերջին ֆիլմը, որտեղ նա նկարահանվել է, էկրաններին է հայտնվել նրա մահից 13 ամիս առաջ։

## Անձնական կյանքը և ընտանիքը
Հերբերթ Թրին հայտնի է եղել իր բազմաթիվ սիրային կապերով։ Նրա երեխաներից առավել հայտնի է Այրիս Թրին () (1897—1968) (դերասանուհի և բանաստեղծ, Հերբերթի և իր կնոջ՝ Հելեն Մոդ Հոլթի () դուստրը (1863—1937)), ինչպես նաև իր արտամուսնական որդին՝ Մեյ Փինեյից ()՝ սեր Քերոլ Ռիդը։ Հերբերթ Թրիի թոռնիկը հայտնի Օլիվեր Ռիդն է, իսկ թոռան թոռը՝ դերասանուհի Ջորջինա Մոֆաթը։

## Ծանոթագրություններ

## Արտաքին հղումներ
* 
* Herbert Beerbohm Tree in postcards at Shakespeare & the Players , Emory University
* Tree archive at the University of Bristol Theatre Collection , University of Bristol
* Herbert Beerbohm Tree as Hamlet reading 'To be or not to be' 
* Image of the actor in costume
* 

Կատեգորիա:19-րդ դարի անգլիացի տղամարդ դերասաններ
Կատեգորիա:20-րդ դարի դերասաններ
Կատեգորիա:Անգլիացի դերասաններ
Կատեգորիա:Անգլիացի ռեժիսորներ
Կատեգորիա:Անգլիացի տղամարդ թատրոնի դերասաններ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Անգլիացի մանկավարժներ
Վորոնիններ

**«Վորոնիններ»**, ռուսական կատակերգական սերիալ։ Պրեմիերան կայացել է նոյեմբերի 16-ին 2009 թվականին ՍՏՍ հեռուստաալիքով։

## Սյուժե
«Վորոնիններ» սերիալի հիմնական հերոսները սովորական ընտանիքի անդամներ են։ Ընտանիքում՝ ամուսին Կոստյա, նրա կինը Վերան, և նրանց երեխանները Մաշան և երկվորյակներ Ֆիլիպը և Կիրիլը։ Նրանց հարևանները Կոստյայի ծնողներն են՝ Գալինա Իվանովնան և Նիկոլայ Պետրովիչը և Կոստյայի եղբայրը՝ Լյոնյան։

Մի անգամ Կոստյան ջարդեց պատշգամբների միջև միջնապատը, որը անջատում էր  ծնողների և նրա բնակարանները ։ Եվ ծնողները օրը մի քանի անգամ գալիս են նրանց տուն։ Այդ ընթացքում Լյոնյան նոր ընկերուհի է ունենում՝ Նաստյային, ում հետ նա ամուսնանում է։

Օրեր անց Գալինա Իվանովնան և Նիկոլայ Պետրովիչը տեղափոխվում են գյուղ, իսկ Մոսկվայի տանը ապրում են Լյոնյան և Նաստյան։ Եվ Վորոնին եղբայրները դառնում են հարևաններ։ Սակայն նրանց ծնողներին վռնդում են գյուղից և ծնողները և Լյոնյան, Նաստյայի հետ ապրում են մի տան մեջ։ 210 սերիայից Լյոնյան կնոջ հետ տեղափոխվում են նոր տուն։ 11-րդ եթերաշրջանում Վորոնինները ճանապարհորդվում են Թուրքիա, Նաստյան ունենում է երեխա, իսկ Վերան, Կոստյան Լյոնյան, Գալինա Իվանովնան և Նիկոլայ Պետրովիչը Մաշայի հետ միասին մասնակցում են «Սա մեր երեխան է» ծրագրին։ 243 սերիայում Վորոնինները գնում են ամառանոց։ 316 սերիայում Վերան՝ Կոստյայի կինն ունենում է աղջիկ երեխա, որի անունը դնում են Լյուսյա։ 18 եթերաշրջանում Լյոնյան և Նաստյան գնումմ են տուն և տեղափոխվում են այնտեղ։

## Եթերաշրջանների ցանկ

Կատեգորիա:ՏԷՖԻ մրցանակի դափնեկիրներ
Շվերին (այլ կիրառումներ)

**Շվերին**, կարող է վերաբերել՝
* Շվերին - քաղաք Գերմանիայում
* Շվերին - կոմունա Գերմանիայում, Բրանդենբուրգի տարածքում
Շտեթեն (այլ կիրառումներ)

**Շտեթեն**, կարող է վերաբերել՝
* Շտեթեն - կոմունա Գերմանիայի Բրանդեն Վյուրտեմբերգ երկրամասում
* Շտեթեն - կոմունա Գերմանիայում՝ Բավարիա երկրամասում՝ Ներքին Ալգոյ շրջան
Շտեմարան (այլ կիրառումներ)

**Շտեմարան**, կարող է վերաբերել՝
* Շտեմարան - ամբար, պահեստ, շինություն՝ հացահատիկի, ալյուրի և այլ մթերքների պահպանման համար
* Շտեմարան - հանդես, լույս է տեսել 1821-1823 թվականներին
Շտուտգարտ (այլ կիրառումներ)

**Շտուտգարտ**, կարող է վերաբերել՝
* Շտուտգարտ - քաղաք Գերմանիայում
* Շտուտգարտ - մասնագիտացված ֆուտբոլային ակումբ է Շտուտգարտից
Եզակի կետ (այլ կիրառումներ)

**Եզակի կետ**, կարող է վերաբերել՝
* Եզակի կետ - դիֆերենցիալ հավասարման եզակի կետ
* Եզակի կետ - ֆունկցիայի եզակի կետ
Երգ (այլ կիրառումներ)

**Երգ**, կարող է վերաբերել՝
* Երգ - երաժշտության համեմատաբար պարզ և տարածված տարատեսակներից մեկը
* Երգ - չափածո ստեղծագործություն կամ նրա մասերը մատնանշող հասկացություն
Երգող կեռնեխ (այլ կիրառումներ)

**Երգող կեռնեխ**, կարող է վերաբերել՝
* Երգող կեռնեխ - կեռնեխների ընտանիքի պատկանող թռչուն
* Երգող կեռնեխ - 1970 թվականին «Վրացֆիլմ» կինոստուդիայում նկարահանված գեղարվեստական ֆիլմ
Շտամհամ (այլ կիրառումներ)

**Շտամհամ**, կարող է վերաբերել՝
* Շտամհամ - կոմունա Գերմանիայի Բավարիա երկրամասում
* Շտամհամ - կոմունա Գերմանիայի Բավարիա երկրամասում
Երգում է Գոհար Գասպարյանը (այլ կիրառումներ)

**Երգում է Գոհար Գասպարյանը**, կարող է վերաբերել՝
* Երգում է Գոհար Գասպարյանը - 1963 թվականին «Հայֆիլմ» կինոստուդիայի նկարահանած ֆիլմ
* Երգում է Գոհար Գասպարյանը - վավերագրական կինոնկար հայ մեծահամբավ երգչուհի Գոհար Գասպարյանի մասին
Երգուս (այլ կիրառումներ)

**Երգուս**, կարող է վերաբերել՝
* Երգուս - գետ Ռուսաստանում, հոսում Արխանգելսկի մարզում
* Երգուս - գետ Ռուսաստանում, հոսում է Կոմի Հանրապետությունով
Երդում (այլ կիրառումներ)

**Երդում**, կարող է վերաբերել՝
* Երդում - սեփական անմեղսունակությունը, իրավացիությունը, նվիրվածությունն ու հավատարմությունն ապացուցելու արարողություն
* Երդում - ֆիլմ-մելոդրամա, ռեժիսոր Մայքլ Սաքս, հիմնված իրական պատմության վրա
Հույն-չինական հարաբերություններ

**Հույն-չինական հարաբերություններ**, դիվանագիտական հարաբերությունները Հունաստանի և Չինաստանի Ժողովրդական Հանրապետության միջև։

Երկու պետությունների միջև դիվանագիտական հարաբերությունները բավականին երկար պատմություն ունեն։ Ներկայումս Հունաստանի մայրաքաղաք Աթենքում գործում է Չինաստանի, իսկ Պեկինում՝ Հունաստանի արտակարգ և լիազոր դեսպանություններ։

Բացի այդ, Չինաստանի երեք քաղաքներում գործում է նաև Հունաստանի Հանրապետության պատվո հյուպատոսարաններ։ 2005 թվականից ի վեր Հունաստանի հյուպատոսարան է գործում նաև Շանհայում։

## Ծանոթագրություններ

Կատեգորիա:Հունաստանի երկկողմ հարաբերություններ
Կատեգորիա:Չինաստանի երկկողմ հարաբերություններ
Կատեգորիա:Չինաստանի արտաքին հարաբերություններ
Վահե Վանոյան

**Վահե Վարդգեսի Վանոյան**, (), Արցախի Հանրապետության Պաշտպանության բանակի զինծառայող։

## Կենսագրություն
Վահե Վանոյանը ծնվել է 1995 թվականի օգոստոսի 8-ին Շիրակի մարզի՝ Արևիկ գյուղում։ Դպրոցն ավարտելուց հետո զորակոչվել Հայոց Բանակ ծառայության անցնելով` ԼՂՀ–ում։ Ծառայության ժամանակ փրկել է ծառայակից ընկերոջ կյանքը, որի համար խրախուսվել «Քաջարի մարտիկ» շքանշանով, ինչպես նաև 10-օրյա արձակուրդով, որից հրաժարվել է, քանի որ 1 ամսից զորացրվելու էր։ 2015 թվականի նոյեմբերի 12-ին զոհվել է թշնամու դավադիր գնդակից։

Վահեն Վանոյանը հետմահու պարգևատրվել է ԼՂՀ «Մարտական ծառայություն» և ՀՀ « Արիության համար» մեդալներով։

Կատեգորիա:Արևիկ գյուղում ծնվածներ
Հայկական վերածնունդ (այլ կիրառումներ)

**Հայկական վերածնունդ** անվանումը կարող է ունենալ հետևյալ կիրառումները․
* Հայկական վերածնունդ - պայմանական եզրույթ մշակութաբանության և պատմական գիտությունների մեջ,
* Հայկական վերածնունդ (կազմակերպություն) -սփյուռքյան, համահայկական կազմակերպություն։
Ինչպես կարդալ գիրքը

[thumb|right|250px|[Մորթիմեր Ադլերը]]
**Ինչպես կարդալ գիրքը** (), 1940 թվականին ամերիկացի փիլիսոփա Մորթիմեր Ադլերի կողմից հրատարակած գիրք։ 1972 թվականին Ադլերը Չարլզ Վան Դորենի հետ հրատարակել է այս գրքի երրորդ՝ վերամշակված հրատարակությունը, որի մեջ խորհուրդներ է տալիս ցանկացած ավանդույթի լավ և մեծ գրքերի քննադատողական ընթերացնության վերաբերյալ։ 1972 թվականի հրատարակությունը, ի լրացումն առաջին հրատարակության, դիտարկում է ժանրերը (պոեզիա, պատմություն, գիտություն, գեղարվեստական գրականություն և այլն), ինսպեկցիոն (մեկ տվյալ գրքի) և սինոպտիկ (մի շարք փոխկապակցված գրքերի) ընթերցանության վերաբերյալ կանոնները և խնդիրները։

Առաջին անգամ գիրքը լույս է տեսել 1940 թվականին։ Երկրորդ անգամ հրատարակվել է, բայց արդեն նոր նախաբանով, 1966 թվականին, որից հետո լույս է տեսել աշխատության երրորդ հրատարակությունը՝ 1972 թվականին։ Մինչև օրս այս գիրքը մնում է ընթերցանության հոգեբանության դասական աշխատություններից մեկը։

Գրքում Ադլերն առանձնացնում է ընթերցանության երկու տեսակ՝ տեղեկություն ստանալու համար և հասկանալու համար։ Նա պնդում է, որ լավ, խոհունակ ընթերցողը կարդում է գիրքը երեք անգամ, ավելի ճիշտ երեք միջոցով։

Առաջին միջոցն է՝ կառուցվածքային կամ վերլուծական։ Այս էտապում ընթերցողը պետք է հասկանա գրքի կառուցվածը, ուշադրություն դարձնի բովանդակության և հիմնական թեմատիկ բաղադրիչներին։

Երկրորդ միջոցն է՝ ինտերպրետացիոն կամ սինթետիկ։ Այս դեպքում ընթերցողը պետք է մշակի հիմնական բանալիական բառերը, տողագլուխները և նախադասությունները։ Պետք է նաև հասկանալ, վերապատմել սեփական բառերով, ըմբռնել և իմաստավորել։

Երրորդ միջոցն է՝ քննադատողական կամ գնահատիչ։ Այս էտապում ընթերցողին առաջարկվում է վիճել գրքի հեղինակի հետ, հասկանալ ընթերցված թերությունները և հասկանալ, թե որտեղ էր հեղինակը սխալվում։ Դրա հետ միասին ընթերցողին պետք է աշխատել հիշել, որ հեղինակը սովորաբար գերազանցում է իրեն մտավոր առումով։

## Հրատարակման տարեթվեր
* Առաջին հրատարակություն՝ Mortimer Adler, *How to Read a Book: The Art of Getting a Liberal Education*, (1940) 
** Երկրորդ (1967) հրատարակություն՝ *A Guide to Reading the Great Books* ISBN 978-0-671-21209-4 
** Երրորդ (1972) հրատարակություն (համահեղինակ՝ Չարլզ Վան Դորեն)՝ coauthor Charles Van Doren, New York: Simon and Schuster. ISBN 1-567-31010-9 

## Արտաքին հղումներ
* 
* 

Կատեգորիա:1940 գրքեր
Կատեգորիա:1940 ոչ գեղարվեստական գրքեր
Կատեգորիա:Simon & Schuster-ի գրքեր
Կատեգորիա:Այլընտրանքային կրթություն
Կատեգորիա:Գրքեր գրքերի մասին
Ադիլե սուլթան

**Ադիլե սուլթան** (), օսմանյան սուլթան Մահմուդ II-ի և Զերնիգար Քադըն Էֆենդիի դուստրը։ Ադիլեի մայրը՝ Զերնիգար Քադըն Էֆենդին եղել է օսմանյան հայտնի բանաստեղծուհի։ Ադիլեն եղել է սուլթաններ Աբդուլ Մեջիդի և Աբդուլ Ազիզի քույրը։ Ադիլե սուլթանը գրել է նաև բանաստեղծություններ։ Նրա մանկական բանաստեղծությունները մինչ օրս զետեղված են թուրքական դպրոցների տարրական դասարանների ծրագրերում։

## Կենսագրություն
Ադիլե սուլթանը ծնվել է Կոստանդնուպոլսում։ Իր մորը կորցրել է 6 տարեկան հասակում։ Նրան խնամել է Հաջիյե Փերթևփիյալե Նևֆիդան Քադըն էֆենդին։ Ադիլե սուլթանը ստացել է լավ կրթություն՝ մանկուց հետաքրքրված լինելով արվեստով։

1845 թվականին Ադիլե սուլթանը դարձել է օսմանյան մեծ վեզիր Մեհմեդ Ալի փաշայի հետ, ով սուլթանական պալատում զբաղեցրել է մեզ վեզիրի պաշտոն՝ Ադիլեի եղբայր Աբդուլ Մեջիդի օրոք։ Զույգը ունեցել է երեք երեխա, ովքեր շուտով մահացել են։ 1868 թվականին Ադիլեի ամուսինը մահացել է։ Շուտով մահացել է նաև նրանց դուստրը՝ Հայրիյե Հանըմ սուլթանը։ Դրանից հետո սուլթանուհին նվիրել է իրեն բարեգործությանը և արվեստներին։

Ադիլե սուլթանը մահացել է Ստամբուլում 1899 թվականին։ Թաղված է Ստամբուլի Էյուպ թաղամասում։

## Երեխաներ և սերունդներ
Ադիլե սուլթանը ամուսնացած է եղել Դամաթ Մեհմեդ Ալի փաշայի հետ՝
* Հայրիյե Հանըմսուլթան ամուսնացել է սկզբում Ահմեդ Ռիֆաթ բեյը, այնուհետև բաժանվել և ամուսնացել է Իշքոդրալըզադե Ալի Ռիզա բեյի հետ, որից ունեցել է՝
** Իշքոդրալըզադե Ջելալալեդդին՝ մահացել է վաղ հասակում
* Սըդըքա Հանըմսուլթան՝ մահացել է վաղ հասակում
* Սուլթանզադե Իսմայիլ՝ մահացել է վաղ հասակում
* Ալիյե Հանըմսուլթան՝ մահացել է վաղ հասակում
## Տես նաև
* Ադիլե սուլթանի պալատ
## Արտաքին հղումներ
* Ադիլե սուլթանի կենսագրությունը 

Կատեգորիա:19-րդ դարի Օսմանյան կայսրության գրողներ
Կատեգորիա:Թուրքիայի պատմություն
Կատեգորիա:19-րդ դարի բանաստեղծներ
Հռոմեական օստերիայում (նկար)

**«Հռոմեական օստերիայում»** (), 19-րդ դարի դանիացի  նկարիչ Կարլ Հենրիխ Բլոխի նկարներից։ Կտավը հեղինակը վրձնել է 1866 թվականին։ Յուղաներկով կտավի չափերն են 148,5 × 177,5 սմ։ Այսօր «Հռոմեական օստերիայում» ստեղծագործությունը պահպանվում և ցուցադրվում է Կոպենհագենի Արվեստի պետական թանգարանում։

## Պատմություն
«Հռոմեական օստերիայում» ստեղծագործությունը Կարլ Հենրիխ Բլոխը կտավին է հանձնել 1866 թվականին։ Ավարտելուց հետո այս կտավը ձեռք է բերում Մորից Մելխիորը, ով բարեգործ էր և նկարչի ընկերներից մեկն էր։ Այս նկարը Հենրիխ Բլոխի համար դարձավ  ինքնատիպ մի «ընդմիջում» կրոնական և պատմական ստեղծագործությունների միջև։

Քանի որ հեղինակը նախկինում եղել էր Վիլհելմ Մարսթրանդի աշակերտը, ուստի որոշ ազդեցություն է զգացվում «Հռոմեական օստերիայում» կտավում. Մարսթրանդի նկարը կոչվում է «Տեսարան իտալական օստերիայում»։ Այդ ժամանակ Դանիայի մայրաքաղաք Կոպենհագենում խիստ արժեվորում էին իտալական տարաշխարհիկ տեսարաններով և կենցաղային դրվագներով ստեղծագործությունները։

Պահպանվել է մի լուսանկար նկարի գնորդ Մորից Մելխիորից, որը թվագրվում է 1868-ին, որտեղ երևում է «Հռոմեական օստերիայում» նկարը նրա տան հյուրանոցի պատին՝ բազմոցի վերևում փակցված։

Նման սյուժե կարելի է տեսնել նաև «Իտալական օստերիա» նկարում, որի հեղինակը դանիացի նկարչուհի Էլիզաբեթ Յերիխաու-Բաումանն է։

1935 թվականին նկարը ձեռք է բերում Դանիայի ազգային պատկերասրահը, որը տեղաբաշխված է Կոպենհագենում։ Ցայսօր էլ «Հռոմեական օստերիայում» ստեղծագործությունը պահպանվում և ցուցադրվում է այդտեղ։

## Նկարագիր
«Հռոմեական օստերիայում» ստեղծագործությունը պատկանում է կենցաղային գեղանկարչության ժանրին։ Այն համարվում է Կարլ Հենրիխ Բլոխի ռեալիստական ոճի ստեղծած նկարների լավագույն նմուշներից մեկը։ Այն մանրամասնորեն ու մեծ վարպետությամբ վրձնած աշխատանք է, որտեղ հատուկ ուշադրության են արժանացել նաև ամենափոքր դետալները, այդ թվում և հանդերձանքը, սպասքը, սննդատեսակները։ Առավել ուշադիր ու երկարատև զննելու ժամանակ բազմաթիվ դետալներ երևում են սեղանին դրված ապակեղենի և սպիտակ սփռոցի արանքից։

Նկարում պատկերված է նաև գնորդը՝ Մելխիորը։ Նա նստած է հետին պլանում, սեղանի շուրջ և զրուցում է ընկերների հետ։ Նրա հարևանությամբ, թիկունքով դեպի հանդիսատեսը, նկարիչը պատկերել է հենց ինքն իրեն։

## Ծանոթագրություններ

## Արտաքին հղումներ
* «В римской остерии» на сайте Государственного музея искусств 
* Informatie over het schilderij op de website van het Statens Museum for Kunst |accessdate=14-03-2015  
* Google Cultural Institute |accessdate=14-03-2015 
* korte video waarin Hannah Heilmann het schilderij interpreteert |accessdate=14-03-2015 
* korte video waarin Kasper Monrad het schilderij interpreteert |accessdate=14-03-2015 

Կատեգորիա:1866 նկարներ
Կատեգորիա:Դանիական արվեստ
Կատեգորիա:Կարլ Հենրիխ Բլոխի նկարներ
Կատեգորիա:Կոպենհագենի պետական պատկերասրահի նկարներ
Սորանա Գուրյան

**Սորանա Գուրյան** (ծննդյան անունը՝ Սառա Գուրֆինկել, ), ռումինացի գրող, լրագրող, թարգմանիչ։ Գրել է ռումիներեն և ֆրանսերեն։

## Կենսագրություն
Սորանան ծնվել է Կոմրատ քաղաքում (այժմ՝ Մոլդովայի հարավում գտնվող Գագաուզիայի ինքնավար մարզում) բժիշկ Իսահակ (Իցիկա) և Գիտլ Գուրֆինկելների ընտանիքում։ Վաղ հասակում զրկվել է մորից, կրթություն ստացել է տանը՝ Կոմրատում, 1927 թվականից՝ աղջիկների «Արքայադուստր Իլյանայի» անվան գիմնազիայում (Liceul de Fete «Principesa Ileana»), որտեղ 1931 թվականին հանձնել է բակալավրիատի քննություններ։ Հոր մահից հետո խնամել է քույրերին՝ Լիային և Իզաբելային։

1931-1934 թվականներին սովորել է Յասիի Կուզայի անվան համալսարանում։ Տպագրվել սկսել է «Lumea» («Աշխարհ») թերթի 1937 թվականի հուլիսի 6-ի համարում, Բուխարեստի գլխավոր «Adevărul» (1937 թվականի դեկտեմբերի 16-ի համարում) թերթում տպագրել է սատիրաներ, 1938 թվականի հունվարի 9-ին Ե. Լովինեսկու խորհրդով «Lumea»-ում տպագրվել են Սորանայի երեք վեպերը։ Նույն թվականին մեկնել է Փարիզ, որտեղից պարբերաբար Ռումինիայի հրատարակչություններին է ուղարկել իր վեպերը։ 1940 թվականին ռումիներեն է թարգմանել Միխայիլ Շոլոխովի «Խաղաղ Դոն»-ը։ 1940 թվականին վերադարձել է Բուխարեստ, որտեղ միացել է հականացիստական ընդհատակյա կազմակերպությանը։ Հետպատերազմյան շրջանում դարձել է պրոֆեսիոնալ լրագրող։

## Հիշատակ
Սորանա Գուրյանի անունով է կոչվում Սան Պաուլոյի փողոցներից մեկը (Rua Sorana Gurian):

## Երկեր
* Zilele nu se întorc niciodată, Bucharest, 1945
* Întâmplări dintre amurg şi noapte, Bucharest, 1946
* Les mailles du filet. Mon journal de Roumanie, Paris, 1950
* Les jours ne reviennent jamais, Paris, 1952
* Les amours impitoyables, Paris, 1953
* Recit d'un combat, Paris, 1956
* Ochiurile reţelei. Jurnalul meu din Romania, Bucharest, 2002

### Թարգմանություններ
* Ալեքսանդր Գրիբոյեդով. Prea multă minte strică. Բուխարեստ, 1945.
* Ջոն Բոյնթոն Փրիսթլի. Lumina dragostei. Բուխարեստ, 1946.
* Hans Prager. L’hôpital des mers froides. Փարիզ, 1954.
* F. L. Neher. Mars aller-retour. Նախաբանը՝ Վերներ ֆոն Բրաունի, Փարիզ, 1955.

## Ծանոթագրություններ

Կատեգորիա:Ռումինացի գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Քաղցկեղից մահացածներ
Կատեգորիա:20-րդ դարի թարգմանիչներ
Կատեգորիա:Ռումինացի կին գրողներ
Կատեգորիա:Ռումինացի լրագրողներ
Կատեգորիա:Ռումինացի թարգմանիչներ
Կատեգորիա:Մոլդովացի կին գրողներ
Կատեգորիա:20-րդ դարի լրագրողներ
Կատեգորիա:Ալեքսանդրու Յոհան Կուզայի անվան համալսարանի շրջանավարտներ
Կղզային Իտալիա

thumb|260px|Կղզային Իտալիան երկրի քարտեզի վրա
**Կղզային Իտալիա** (), մակրոտարածաշրջան Իտալիայում։ Իտալիայի ինքնակառավարման ինստիտուտի կողմից դասակարգված հինգ մակրոտարածաշրջաններից մեկն է։ Բացի այդ համարվում է նաև Եվրոպական խորհրդարանի ընտրական տարածաշրջաններից մեկը։

## Կազմը
Կղզային Իտալիայի մեջ են մտնում Իտալիայի 20 շրջաններից 2-ը։

Երկու կղզիներն էլ շրջապատված են մի շարք «դուստր» կղզեխմբերով և կղզիներով։ Տարածաշրջանի ընդհանուր մակերեսը կազմում է՝ 49&nbsp;801 կմ²։ Դա, մոտավորապես, կազմում է Իտալիայի ողջ տարածքի 1/6-րդ մասը։ 2013 թվականի դեկտեմբեր ամսվա տվյալներով բնակչությունը կազմում է 6 758 796 մարդ։ Բնակչությամբ ամենամեծ քաղաքը Պալերմոն է, որի բնակչությունը կազմում է 678,4 հզ մարդ։

## Յուրահատկություններ
Պատմականորեն, երկու կղզիներն էլ, մինչ Իտալիայի վերամիավորումը, գտնվել են ֆրանսիական, իսպանական, իսկ ավելի ուշ նաև ավստրիական տիրապետության կազմի մեջ, ինչը էականորեն ազդել է կղզիների տնտեսական զարգացման և պոտենցիալի վրա։ Այստեղից հավաքված հարկերը ուղարկվել են ներքաղաքական իրադարձությունների ֆինանսավորման համար։ Այն չէր կարող չառաջացնել կղզիաբնակների դժգոհությանը, ինչի արդյունքում էլ նրանք ապստամբություն բարձրացրեցին։

Այս տարածաշրջանի անհավասարաչափ զարգացման խնդիրը, ի տարբերություն Իտալիայի հյուսիսային շրջանների, մինչ օրս էլ մնում է արդիական։ Կղզիներում առկա է ուրբանիզացման, արդյունաբերականացման և սոցիալ- տնտեսական զարգացման ցածր մակարդակ։ Շատ ծախսեր (էլեկտրաէներգիա, տրանսպորտ) ավելի թանկ են, քան թե բուն Իտալիայում, ինչի հիմնական պատճառը մայրցամաքից հեռու գտնվելն է։ Ի տարբերություն բուն Իտալիայի, կոմունալ ծախսերը 15-20% ավելի թանկ են։ Բարձր է նաև գործազրկությունը՝ 9-12%:

## Ծանոթագրություններ

## Տես նաև
* Սարդինիայի թագավորություն
* Սիցիլիայի թագավորություն

Կատեգորիա:Իտալիայի աշխարհագրություն
Կատեգորիա:Իտալիայի վարչական բաժանում
Շալոմ

right|thumb|250px|Շալոմը եբրայերեն
**Շալոմ** (), եբրայերեն եզրույթ, որը նշանակում է *[[խաղաղություն]]*։ Բառը կարող է նշանակել որպես խաղաղություն երկու էությունների կամ գոյերի միջև (օրինակ, Աստծո և մարդու կամ էլ երկու երկրների միջև), կամ էլ ներաշխարհի և անհատի հոգեկան հավասարակշռության միջև։

Կարող է օգտագործվել որպես ողջույնի խոսք, ինչպես անձին դիմավորելու, այնպես էլ ճանապարհելու ժամանակ։

ԱՄՆ նախկին նախագահ Բիլ Քլինթոնը Իցհակ Ռաբինի հետ հանդիպումը ավարտեց հետևյալ բառակապակցությամբ Shalom, chaver ():

## Ծագումնաբանություն
Շալոմ բառը ծագում է Շ-Լ-Մ արմատից (Շին-Լամեդ-Մեմ, ש.ל.ם): Այս կապակցությունը համարժեքներ ունի նաև սեմական այլ լեզուներում և նշանակում է *ամբողջություն, ամբողջականություն, առողջություն*։

## Բառի կիրառումը [[Նոր Կտակարան]]ում
*Շալոմը* կիրառվում է անվան իմաստով։ Բառի ծագումը մոտ է Սողոմոն անվանը (): Հայտնի մարդիկ, ովքեր կրել են Շալոմ անունը կամ ազգանունը.
* Բեն Շալոմ Բերնանկե, հրեական ծագմամբ ամերիկացի տնտեսագետ, ԱՄՆ դաշնային ռեզերվային համակարգի նախագահ,
* Սիլվան Շալոմ, իսրայելցի քաղաքական գործիչ;
* Շոլոմ-Ալեյխեմ, հրեա գրող։

Այս անվանումն են կրում նաև Գերմանիայի Շպայեր քաղաքի Բեյթ Շալոմ սինագոգը, ինչպես նաև Ստամբուլի Նեվե Շալոմ սինագոգը։ Ստամբուլում լույս է տեսնում Շալոմ թերթը, որը հրատարակվում է և թուրքերեն, և սեֆարդերեն։ Հաճախ Շալոմ անվանումը հանդիպում է նաև մի շարք խանութների և կազմակերպությունների անվանումներում, ինչպես օրինակ, իսրայելական «Շալոմ Ալեյհեմ» մթերային խանութների ցանցը։

## Տես նաև
* Ասսալամու ալեյքում

## Ծանոթագրություններ

Կատեգորիա:Եբրայերեն բառեր և արտահայտություններ
Կատեգորիա:Ողջույն
Մալթական խաչ

250px|մինի|Մալթական խաչ
**Մալթական խաչ** (), ութաթև աստղ, որ  նախկինում եղել է Հիվանդախնամների ասպետական երբեմնի հզոր օրդենի խորհրդանիշը։ Միաբանությունը հիմնադրվել էր 12-րդ դարում Մերձավոր Արևելքի Պաղեստին պատմական շրջանում։ Խորհրդանիշը ծագում է իտալական Ամալֆի քաղաքի զինանշանից, որի բնակիչներից շատերը եղել են Հիվանդախնամների միության  հիմնադիրները։

13-րդ դարում` Ռայմունդ դե Պյուի մագիստրոսի օրոք, լայն տարածում է գտել օրդենը, ինչպես և եկեղեցին, որը բաժանված էր ութ «լեզուների», որոնք ներկայացնում էին ֆեոդալական Եվրոպայի խոշորագույն միավորումները` Օվերնը, Պրովանսը, Ֆրանսիան, Արագոնը, Կաստիլիան և Պորտուգալիան, Իտալիան, Բավարիան և Անգլիան։ Ասպետները պահպանել են «Հովհաննես Մկրտիչի հիվանդախնամներ» անվանումը, ինչպես նաև կարմիր վերնազգեստների վրա սպիտակ մետաքսաթելով ասեղնագործած ութաթև աստղը, որ խորհրդանշում է իմաստնությունն ու ասպետական ութ առաքինությունները։ Դրանք են` հավատ, բարեգթություն, ճշմարտություն, արդարություն, անմեղություն, հաշտություն, անմիջականություն, համբերություն։ Խաչի չորս ուղղությունները խորհրդանշում են քրիստոնեական գլխավոր սկզբունքները` խելամտություն, արդարադատություն, հոգևոր ուժ և ժուժկալություն։ Օրդենի կնիքը պատկերում էր հիվանդին` գլխի մոտ նույնատիպ խաչով և ոտքերի մոտ ջահով։

200px|մինի|Մալթական խաչը Ռուսական կայսրության զինանշանում
Մալթական խաչը երբեմն կոչվում է Հովհաննես Մկրտիչի կամ Գեորգիևյան խաչ։ Մալթական օրդենի խորհրդանիշը դարձել է ութաթև սպիտակ աստղը, որի ութ ծայրերը խորհրդանշել են ասպետական ութ առաքինությունները։ Ներկայումս այդ խորհրդանիշն օգտագործում են սուրբ Հովհաննես Մկրտիչի սանիտարական խմբերն Անգլիայում։

Մալթական խաչը` որպես սուրբ Հովհաննես Մկրտիչի օրդենի խորհրդանիշ, որոշ ժամանակ պատկերված է եղել Ռուսական կայսրության զինանշանում։ 1801 թվականին Ալեքսանդր I-ի հրամանով զինանշանից հանվել է խաչը։


Պատկեր:Flag of the Republic of Amalfi.svg|Ամալֆիի զինանշանը
Պատկեր:Pavlovsk COA.png|Պավլովսկի զինանշանը
Պատկեր:Coat of Arms of Gatchina (v. 1).svg|Գատչինայի զինանշանը


## Ծանոթագրություններ

Կատեգորիա:Խաչեր
Գեղամ Խուդավերդյան

**Գեղամ Մանասի Խուդավերդյան** (), հայ ազատամարտիկ։

## Կենսագրություն
Սովորել և ավարտել է Մրգավանի միջնակարգ դպրոցը։ Ուսումը շարունակել է Երևանի թիվ 42 պրոֆ․ ուսումնարանում և ստացել է որակյալ դերձակի կրթություն։ 1975-1977 թթ․ ծառայել է սովետական բանակում։ Աշխատել է Արտաշատ քաղաքի թիվ 2 շինվարչությունում, գալանտերեա-տրիկոտաժի ֆաբրիկայում։ 1980թ․ ամուսնացել է, ունի երեք երեխա՝ մեկ աղջիկ՝ Անի, երկու տղա՝ Վահե, Դավիթ։ Մասնակցել է Գորիսի, Կապանի, Երասխավանի, Քարակերտի ինքնապաշտպանական մարտերին։ 1992թ․ մայիսի 26-ին Երասխավանում, մարտադաշտում վիրավոր ընկերներին օգնելիս, թշնամու գնդակից վիրավորվում և մահանում է։
Թաղված է Մրգավան գյուղի գերեզմանատանը։ Մրգավանի փողոցներից մեկը կոչել են Գեղամ Խուդավերդյանի անունով։ Գյուղի կենտրոնում՝ մշակույթի տան դիմաց կանգնեցված է Գեղամ Խուդավերդյանի կիսանդրին, որի բացման արարողությունը տեղի է ունեցել 2009 թվականի մայիսի 7-ին։

## Գրականություն
Երևան-Արտաշատ, «Անահիտ» հրատարակչություն, «Մեր քարեղեն ոգին» (խմբ․ Յուրա Պետրոսյան), 1996, էջ 67-68

Կատեգորիա:Մրգավան գյուղում ծնվածներ
Կատեգորիա:Հայ ազատամարտիկներ
Արևին սպասելով

**Արևին սպասելով** (), 2013 թվականին թուրքական Production D ընկերության կողմից արտադրված հեռուստասերիալ, որը ցուցադրվել է Kanal D հեռուստաընկերության եթերում։ Հեռուստասերիալը ցուցադրվել է 2013 թվականի հուլիսի 2-ից մինչև 2014 թվականի հուլիսի 27-ը։ Գլխավոր դերերում խաղացել են Էմրե Քընայը, Քերեմ Բյուրսինը, Հանդե Դողանդեմիրը, Յաղմուր Թանրըսեվսինը և Իսմայիլ Էգե Շաշմազը։

## Սցենար
Դեմեթը նորաձևության կենտրոնի տիրուհի է, ով ունի դուստր Զեյնեպ (Հանդե Դողանդեմիր) անունով։ Ջալեն Օզել Սայեր քոլեջի տնօրենն է, որը Ստամբուլի ամենահեղինակավոր մասնավոր քոլեջն է։ Ջալեն Դեմեթին և նրա դստերը Զեյնեպին հրավիրում է ապրելու Ստամբուլ, որտեղ Զեյնեպը պետք է հաճախեր Օզել Սայեր քոլեջ։ Նրանք գալիս են Ստամբուլ, որտեղ նրանց սպասում է մի գաղտնիք, որը ամբողջովին կփոխի Զեյնեպի կյանքը։ Բացի այդ դպրոցում Զեյնեպին հանգիստ չի տալիս քոլեջի սեփականատիրոջ որդին՝ Քերեմը (Քերեմ Բյուրսին)։ Կկարողանա արդյոք Զեյնեպը դիմանալ Քերեմի պատրաստած ծուղակներին, ինչի արդյունքում կարող է ծնվել մի նոր սիրային պատմություն։

## Ծանոթագրություններ

## Արտաքին հղումներ
* http://www.son.tv/haber-232573
* http://www.hurriyet.com.tr/spor/basketbol/25650974.asp
* http://www.kanald.com.tr/gunesibeklerken
* http://www.kanald.com.tr/gunesibeklerken/Haberler/Gunesi-Beklerken-internette-de-izlenme-rekoru-kirdi/47180.aspx
* http://www.kanald.com.tr/gunesibeklerken/Haberler/Gunesi-Beklerkenden-izleyicilere-buyuk-surpriz/49351.aspx
* http://www.kanald.com.tr/GunesiBeklerken/Haberler/4 
* http://www.kanald.com.tr/gunesibeklerken/Haberler/Yilin-Cifti-belli-oldu/48752.aspx
* http://www.aksam.com.tr/magazin/magnum-altin-kelebek-odulleri-sahiplerini-buldu/haber-318175
* http://www.ikmyo.edu.tr/sayfa.aspx?iid=391 
* http://www.televizyondizisi.com/index.php/gunesi-beklerkenin-yazi-grubu-degisti/194278/46/ 
* http://www.kanald.com.tr/GunesiBeklerken/Haberler/Gunesi-Beklerkende-neler-oldu/57439.aspx
* http://www.kadinbakisi.com/zeynep-ile-kerem-ayni-reklamda/
* http://www.kanald.com.tr/gunesibeklerken/Haberler/Gunesi-Beklerkenin-genc-yildizlari-spor-hocalarina-emanet/46812.aspx

Կատեգորիա:Թուրքական հեռուստասերիալներ
Վաչիկ Սարգսյան

**Վաչիկ Գրիգորի Սարգսյան** (սեպտեմբերի 8, 1950, Մրգավան, Արտաշատի շրջան, Հայկական ԽՍՀ, ԽՍՀՄ - հունվարի 1, 1992, Բուզլուխ, Շահումյանի շրջան, Արցախ), հայ ազատամարտիկ, Արցախյան պատերազմի մասնակից։

## Կենսագրություն
Սովորել և 1968 թ․ ավարտել է Մրգավանի միջնակարգ դպրոցը, այնուհետև աշխատել է որպես որմնադիր։  Զոհվել է 1992 թ. հունվարի 1-ին, Շահումյանի շրջանի Բուզլուխ գյուղում։ Թաղված է Մրգավանի գերեզմանատանը։ Վաչիկ Սարգսյանի անունով փողոց կա Մրգավան գյուղում։  

Ամուսնացած է, ունի երեք երեխա՝ երկու տղա՝ Աշոտ, Գրիգոր, մեկ աղջիկ՝ Աննա։ 

## Հիշատակ
Գյուղի կենտրոնում՝ մշակույթի տան դիմաց կանգնեցված է Վաչիկ Սարգսյանի կիսանդրին, որի բացման արարողությունը տեղի է ունեցել 2009 թ. մայիսի 27-ին։ 

## Պատկերասրահ
'Վաչիկ Սարգսյանի կիսանդրին Մրգավանում

Վաչիկ Սարգսյանի կիսանդրին Մրգավանում (1).jpg
Վաչիկ Սարգսյանի կիսանդրին Մրգավանում (2).jpg


## Գրականություն
Երևան-Արտաշատ, «Անահիտ» հրատարակչություն, «Մեր քարեղեն ոգին» (խմբ․ Յուրա Պետրոսյան), 1996, էջ 48-52

Կատեգորիա:Հայ ազատամարտիկներ
Կատեգորիա:Արցախյան պատերազմի մասնակիցներ հայկական կողմից
Lifehacker.com

**Lifehacker.com,** ամեն օր թարմացվող անգլալեզու ինտերնետ-բլոգ, որը մասնագիտացած է ծրագրային և ապարատային ապահովման մասին նորությունների բնագավառում Microsoft Windows, Mac OS և Linux-ի համար։ Ստեղծվել է 2005 թվականին։ Վեբ-պորտալը Kotaku.com-ի մասն է կազմում։ 2007 թվականին հաղթելով մրցույթը բլոգը ձեռք բերերց «Լավագույն խմբային բլոգ» անվանակարգը, ինչպես նաև *Time* ամսագրում ընդգրկվել է 2009 թվականի լավագույն բլոգերներ  ցուցակում։

## Alexa Internet
Ըստ 2010 թվականի սեպտեմբերի 25-ի Alexa.com կայքի վիճակագրության, Lifehacker կայքը ըստ հաճախելիություն աշխարհում զբաղեցնում է 617 հորիզոնականը, 256-րդ տեղը ԱՄՆ-ում, 316-րդ տեղը Կանադայում, 351-րդ տեղը  Հարավային Աֆրիկայում և 3342-րդ տեղը Ռուսաստանում.

## Անձնակազմ

## Ծանոթագրություններ

## Տես նաև
* Kotaku.com

## Արտաքին հղումներ
* Պաշտոնական վեբ կայք

Կատեգորիա:Բլոգ
Կատեգորիա:Կայքեր այբբենական կարգով
Սև իռլանդացիներ

thumb|Սևահերների տարածվածությունը Իռլանդիայում
**«Black Irish»** (), տերմին, որը կիրառվում է ամերիկյան իռլանդացիների կողմից՝ բնութագրելու իռլանդական ծագում ունեցող մուգ շագանակագույն կամ սևահեր իռլանդացիներին, ովքեր տարբերվում են ավանդական կարմրահեր իռլանդացու կարծրատիպից։

Հիմնականում տարածված են Միացյալ Նահանգներում, բացի այդ նաև Ավստրալիայում, Կանադայում և Մեծ Բրիտանիայում։ Տերմինը չունի բացասական բնութագրում, այլ միայն նկարագրում է իռլանդացու արտաքին տեսքը։

## Ծագումնաբանություն
* Գոյություն ունեն «սև իռլանդացիների» ծագման մի շարք տեսություններ։ Դրանցից մեկը, որը ավելի շատ նման է լեգենդի, ասում է, որ սև իռլանդացիները համարվում են իսպանացիների սերունդները, ովքեր մնացել են այստեղ Անպարտելի Արմադայի ժամանակներից հետո։ Այդ մարդիկ բնակություն են հաստատել Իռլանդիայի արևմտյան ափերին՝ 1588 թվականին կրած պարտությունից հետո։
* Վերջերս լույս տեսած գրքերից մեկում (Blood of the Isles by Bryan Sykes and The Origins of the British — A Genetic Detective Story by Stephen Oppenheimer), հեղինակները առաջ են քաշում թեզիս, որի համաձայն Իռլանդիայի նախաբնակները եկել են այստեղ Պիրենեյան թերակղզուց՝ մեզոլիթի և նեոլիթի դարաշրջաններում։

## Ծանոթագրություններ

## Արտաքին հղումներ
* «Genes Link Celts to Basques», BBC News, 3 Apr 2001
* «DNA shows Scots and Irish should look to Spain for their ancestry», *The Scotsman* 
* «English, Irish, Scots: They’re All One, Genes Suggest»',*The New York Times*
* *[http://www.sciencedirect.com/science?_ob=ArticleURL&_udi=B6VRT-48PV5SH-12&_coverDate=05%2F27%2F2003&_alid=339895807&_rdoc=1&_fmt=&_orig=search&_qd=1&_cdi=6243&_sort=d&view=c&_acct=C000049116&_version=1&_urlVersion=0&_userid=949111&md5=9edf5ce1c39d4139af4c01733282fa82 A Y Chromosome Census of the British Isles] *; Cristian Capelli, Nicola Redhead, Julia K. Abernethy, Fiona Gratrix, James F. Wilson, Torolf Moen, Tor Hervig, Martin Richards, Michael P. H. Stumpf, Peter A. Underhill, Paul Bradshaw, Alom Shaha, Mark G. Thomas, Neal Bradman, and David B. Goldstein *Current Biology*, Volume 13, Issue 11, Pages 979—984 (2003). Retrieved 6 December 2005.
* «Basque connection to the Welsh»
* Starling, «The Irish: More Spanish than Celt» , Killarney-Ireland

Կատեգորիա:Իռլանդիայի բնակչություն
Կատեգորիա:Անգլերեն ֆիլմեր
Կատեգորիա:Ամերիկյան դրամա ֆիլմեր
Բարսեղ արքեպիսկոպոս

**Բարսեղ արքեպիսկոպոս**, Հայ առաքելական եկեղեցու հոգևորական, Վիրահայոց թեմի առաջնորդ։ 1179 թվականին մասնակցել է Հռոմկլայում հրավիրված ազգային եկեղեցական ժողովին։ Եղել է հեղինակավոր անձնավորություն և ժողովրդի պատգամավորների շարքում հիշվում է յոթերորդ տեղում։ Բարսեղ արքեպիսկոպոսը հիշվում է նաև Բասիլիոս անունով. «Բասիլիոս արքեպիսկոպոս թագաւորանիստ քաղաքին Վրաց Տփխեաց»։

## Ծանոթագրություններ

## Աղբյուրներ
* Գավազանագիրք Վրաստանի հայոց թեմի: 

Կատեգորիա:Հայ առաքելական արքեպիսկոպոսներ
Կատեգորիա:Վիրահայոց թեմի առաջնորդներ
Հրեական հանրագիտարան

thumb|right|«Հրեական հանրագիտարանի» հատորները
**«Հրեական հանրագիտարան»** (, ), եբրայերեն հանրագիտարանների շարք, որը տպագրվում է սկսած 1949 թվականից։ Սկզբնական շրջանում հրատարակվել է Թել Ավիվում, այնուհետև՝ Երուսաղեմում։

Սկզբնական շրջանում «Մասսադ» հրատարակչությունը նախատեսել էր թողարկել հանրագիտարանի 16 հատորները՝ հինգ տարվա ընթացքում։ Հավաքածու- հատորի թողարկման նախապատրաստական աշխատանքները սկսվել են 1946 թվականին՝ Ալեքսանդրա Պելիի գլխավորությամբ։ Հետագայում, հրատարակման ծավալները մեծացան, և 1996 թվականի տվյալներով թողարկվել է 38 հատոր։ Հանրագիտարանի վրա աշխատելու համար հրավիրվել են հարյուրավոր մասնագետներ, այդ թվում նաև Նոբելյան մրցանակի 15 դափնեկիրներ։ Առաջին գլխավոր խմբագիրը եղել է Իոսիֆ Կլաուզները, այնուհետև՝ Բենցոն Նեթանյահուն, Յեշայահու Լեյբովիչը և Յեհոշուա Պրավերը։ Հրեական հանրագիտարանի բաժանորդների թիվը կազմել է 140 000 մարդ։

Լեյբովիչի օրոք հանրագիտարանի տպագրությունը խիստ դանդաղել է՝ առաջացնելով՝ «բաժանորդների բողոքի»։ Վերջին հատորի թողարկման աշխատանքները ավարտվել են 1980 թվականին Յեհոշուա Պրավերի օրոք, չնայած որ հավելյալ հատորները թողարկվել են դրան հաջորդող 15 տարիների ընթացքում): 1990-ական թվականներին «Սիֆրիյաթ Պոալիմ» հրատարակչությունը սկսել է վերաթողարկել հանրագիտարանը՝ Դավիթ Շահամի խմբագրությամբ։ 1997 թվականին հանրագիտարանի տպագրության իրավունքը ձեռք բերեց «Շոկեն» հրատարակչությունը, որը  սկսեց հանրագիտարանի վերատպագրությունը։

## Տես նաև
* Հայկական սովետական հանրագիտարան

## Ծանոթագրություններ

## Արտաքին հղումներ
* Александер Пели на сайте Walla!
* Bracha Peli на jwa.org
* 

Կատեգորիա:Իսրայելի մշակույթ
Կատեգորիա:Հանրագիտարաններ
Լաքշմի-Նարայանի տաճար

**Լաքշմի-Նարայանի տաճար** (), հինդուիստական տաճար, որը գտնվում է Նյու Դելիում՝ Հնդկաստանի մայրաքաղաքում։ Այն հայտնի է նաև **Բիրլա Մանդիր** անվանումով։ Այն իր անվանումը ստացել է ի պատիվ երջանկության աստվածուհի Լաքշմիի և Նարայանի, ով հանդիսանում է Վիշնու աստծո մարմնավորումներից մեկը։

Տաճարը հանդիսանում է Հնդկաստանի մայրաքաղաքի ամենավառ տեսարժանություններից մեկը, որն իր արտաքին տեսքով գրավում է ոչ միայն Դելի ժամանած զբոսաշրջիկներին, այլ նաև մեծ թվով ուխտավորների։ Տաճարը գտնվում է Մանդիր Մարգի փողոցի վրա՝ Դելիի մետրոյի կայարանից երկու կիլոմետր հեռավորության վրա։

## Պատմություն
Տաճարի շինարարական աշխատանքները սկսվել են 1933 թվականին և ավարտվել 1939 թվականին։ Այն ստեղծվել է հնդկական Բիրլա արդյունաբերող բարերար ընտանիքի հովանավորությամբ։

Տաճարի բացման արարողությունը կատարվել է Հնդկաստանի նախագահ Մահաթմա Գանդիի կողմից, ով հետաքրքրված էր տաճարով դեռևս շինարարական աշխատանքների ընթացքում։

Դրանից հետո երկրի առաջնորդը հանդես եկավ հայտարարությամբ, որում նշեց, որ տաճարը ազատ կլինի բոլորի համար՝ անկախ դավանանքից և կաստային պատկանելությունից։

Եռահարկ տաճարը վառ-շողացող կարմիր գույնի է, իսկ վերի հատվածը սպիտակ է։ Այն կառուցվել է սպիտակ և վարդագույն մարմարից՝ Նագար ճարտարապետական ոճով։ Տաճարին բնորոշ է հյուսիսային և հյուսիսարևելյան Հինդուստանի մարմարային ճարտարապետական ոճով։ Կամարներին և տաճարի պատերին կան զարդաքանդակներ և հինդուիստական գրություններ։

Հինդուիստական սրբավայրը նվիրված է առատության և երջանկության աստվածուհուն՝ Լաքշմիին։ Տաճարն ամբողջովին զարդարված է որմնանկարներով և մարմարե քանդակներով։ Տաճարի ներսում ավելի փոքր չափի սրբավայրեր նվիրված են նաև հինդուիզմի և բուդդայականության տարբեր աստվածների։

## Տես նաև
* Բիբի-Կա-Մաքբարա

## Պատկերասրահ

Image:Birla Mandir Delhi.jpg
Image:Birla Temple Delhi Inida.JPG
Image:Birla mandir,Delhi.JPG
Image:Birla mandir 6 dec 2009 another temple.JPG


## Ծանոթագրություններ

Կատեգորիա:Դելի
Կատեգորիա:Հինդուիստական տաճարներ
Կատեգորիա:Հնդկաստանի տաճարներ
Լիկավիտոս

**Լիկավիտոս** (), բլուր Հունաստանի մայրաքաղաք Աթենքի կենտրոնում։ Գտնվում է ծովի մակարդակից ավելի քան 300 մետր բարձրության վրա)։

Բլուրն առավել հայտնի է նրանով, որ վերջինիս լանջին գտնվում է բյուզանդական Սուրբ Գեորգիոսի տաճարը։ Այն հայտնի է եղել այն ժամանակահատվածում, երբ Բյուզանդական կայսրությունում Բարսել II կայսեր կառավարման տարիներին խորանում էր քրիստոնեության ազդեցությունը։

Լիկավիտոսը համարվում է Հունաստանի մայրաքաղաք Աթենքի գլխավոր բնական տեսարժանություններից մեկը, որը երևում է Աթենքի համայապատկերում։

## Ծանոթագրություններ

Կատեգորիա:Հունաստանի լեռներ
Կատեգորիա:Աթենք
Կատեգորիա:Հին Հունաստանի աշխարհագրություն
Նամաստե

230px|thumb|աջից|«Նամաստե» ժեստը հնդկական որմնանկարում
**Նամաստե** (), արտահայտություն, որն օգտագործվում է Հնդկաստանի և Նեպալի բնակչության կողմից՝ ողջույն և ցտեսություն եզրույթների փոխարեն։

Նամաստե բառը կազմված է հինդի լեզվի երկու արմատներից։ Դրանցից առաջինը *նամախն* է, որը թարգմանաբար նշանակում է «ողջունում» (), իսկ *տեն-ը*՝ «դուք» դերանվան սեռական հոլովն է։

Որպես ժեստ այն ներկայացնում է մարդու երկու ձեռքերի միացումը դիմացինի դիմաց, ի նշան ողջույնի և ցտեսության։ Լայն իմաստով այն նշանակում է «աստվածային ողջունել և կապվել աստծո հետ»։ Ըստ հինդուականության ուսմունքի՝ ողջույնը ընդունելի և խրախուսելի է աստծո կողմից և այն կարող է արժանանալ վերջինիս օրհնությանը և գովասանքին։

*Նամասեն* մարդու հավերժական հոգևոր գոյության մասն է։ Հնդկական կրոնում ողջունելու այս արարողակարգը կարևոր նշանակություն ունի։ Այն հատկապես լայն տարածում ունի Հարավային Ասիայի երկրների ազնվականության շրջանում։

## Տես նաև
* Հնդկական փիլիսոփայություն

## Ծանոթագրություններ

## Արտաքին հղումներ
* Նամաստեի նշանակությունը *Յոգայի ամսագիր*
* 
* 

Կատեգորիա:Ժեստեր
Կատեգորիա:Հնդկաստանի մշակույթ
Սուրբ Նիկոլաոյի տաճար (Ֆամագուստա)

**Ֆամագուստայի Սուրբ Նիկոլաոյի տաճար** (, ), Կիպրոսի արևելյան ափին գտնվող Ֆամագուստա ծովային քաղաքի գլխավոր միջնադարյան տաճարը։

Ռեյմսի տաճարի հետ ունեցած նմանության պատճառով զբոսաշրջիկները տաճարը կոչում են *«կիպրոսյան Ռեյմս»*։

## Պատմություն
Կառուցվել է 14-րդ դարում՝ Ֆրանսիայում գտնվող Ռեյմսի տաճարի օրինակով՝ գոթական ճարտարապետական ոճով։ Սուրբ Նիկոլաոյի տաճարը կառուցվել է այն ժամանակահատվածում, երբ Կիպրոսում կառավարում էին ֆրանսիական ծագում ունեցող Լուսինյան արքայատոհմի թագավորները։

Մասնավորապես՝ այն կառուցվել է 1328 թվականին։ Լուսինյաններն այն օգտագործել են, որպես մայր աթոռ։ 1571 թվականին թուրքերի կողմից Ֆամագուստայի գրավումից հետո այն վտասվել է օսմանյան թնդանոթի հարվածից։

Թուրքերը հիմնովին ոչնչացրել են տաճարի քրիստոնեական խորհրդանիշները և այն վերափոխելով դարձրել մզկիթ։ Դրանից հետո այն ժամանակ առ ժամանակ քանդվել է երկրաշարժերի հետևանքով։ Թուրքերի կողմից Կիպրոսի զավթումից հետո 1954 թվականին այն վերանվանվել է ի պատիվ Լալա Մուստաֆա փաշայի, ով առաջնորդել է մուսուլմանների բանակին՝ 1571 թվականի Ֆամագուստայի պաշարման ժամանակ։

## Տես նաև
* Ռեյմսի տաճար

## Պատկերասրահ

File:Minaretcath.jpg
File:Cipro-Famagosta5.jpg
File:Famagusta 01-2017 img14 Lala Mustafa Pasha Mosque.jpg
image:Famagusta 01-2017 img18 Lala Mustafa Pasha Mosque.jpg


## Ծանոթագրություններ

Կատեգորիա:Կիպրոսի տեսարժան վայրեր
Կատեգորիա:Կիպրոսի տաճարներ
Մարտվիլի վանք

**Մարտվիլի վանք** (), քրիստոնեական վանական համալիր, որը տեղակայված է Վրաստանի Սամեգրելո-Զեմո Սվանեթի մարզի Մարտվիլ փոքրիկ քաղաքում։

## Պատմություն
Մարտվիլի վանքի գտնվելու վայրը դեռևս հնագույն ժամանակներում ծառայել է, որպես հեթանոսական մշակույթի կենտրոն և սրբավայր։

Վանքի հարևանությամբ վեր է խոյացել հսկայական կաղնու ծառ, որը հեթանոսական շրջանում ծառայել է, որպես պտղաբերության և բարգավաճման կուռք։ Այստեղ կատարվել են զոհաբերություններ։ Վրաստանում քրիստոնեության մուտքից հետո ծառը հատվել է։ Եկեղեցին ի սկզբանե կառուցվել է 7-րդ դարում և անվանվել է ի պատիվ Սուրբ Անդրեասի, ով քրիստոնեական ուսմունքի քարոզիչն էր Սամեգրելոյի տարածաշրջանում։

Մարտվիլի վանական համալիրը քոչվորական արշավանքների հետևանքով քանդվել է և հիմնովին վերանորոգվել է 10-րդ դարում։ Պահպանվել են եկեղեցու որմնանկարները 14-17-րդ դարերի։

## Տես նաև
* Կացխի սյուն
* Վրաց ուղղափառ եկեղեցի

## Պատկերասրահ

Image: Martvili monastery1.jpg 
Image: Martvili Monastery (2).jpg 
Image: Martvili Monastery (1).jpg


## Գրականություն
* ბერიძე ვ., ძველი ქართული ხუროთმოძღვრება, თბ., 1974;
* ჩუბინაშვილი გ., ქართული ხელოვნების ისტორია, ტ. 1, ტფ., 1936;
* ბერაძე თ., მენაბდე ლ., საღარაძე შ., ქართული საბჭოთა ენციკლოპედია, ტ. 6, გვ. 458, თბ., 1983 წელი.

Կատեգորիա:Վրաստանի վանքեր
Վացման (նկար)

**«Վացման»** (),  գերմանացի գեղանկարիչ, գրաֆիկ և գծանկարիչ, գերմանական վաղ ռոմանտիզմի կարկառուն  ներկայացուցիչ Կասպար Դավիդ Ֆրիդրիխի նկարներից, որը ստեղծվել է ռոմանտիզմի ժանրում։ Նկարում հեղինակը պատկերել է Վացմանի լեռները, որոնք գտնվում են Բավարիայում։ Կտավը հեղինակը վրձնել է 1824-1825 թվականներին։ Յուղաներկով կտավի չափերն են 133 × 170 սմ։ Այսօր «Վացման» ստեղծագործությունը պահպանվում և ցուցադրվում է Ազգային հին պատկերասրահում (Բեռլինի Թանգարանային կղզի, Գերմանիա)։

## Ստեղծման պատմություն և նկարագիր
«Վացման» ստեղծագործության համար որպես հիմք է ծառայել Կասպար Դավիդ Ֆրիդրիխի աշակերտ Ավգուստ Հենրիխի էտյուդը, որը արվել էր դեպի բավարական Վացման ճանապարհորդության ժամանակ՝ 1822 թվականին։ Էտյուդի հետ եթե համեմատել այս նկարը, ապա կարելի է նկատել, որ հեղինակը սխեմատիկ կերպով է վրձնել կոմպոզիցիան, մասնավորապես երկրաչափական ընդհանրացումով, ինչպես նաև զգալիորեն մեծացրել է ստեղծագործությունը բնօրինակ նկարից։

«Վացման» կտավում, հետին պլանում, վեր է խոյանում Հարցի լեռնազանգվածի Էրդբերքոփֆ գագաթը, որի էտյուդը անձամբ Կասպար Դավիդ Ֆրիդրիխն է արել 1811 թվականին։

## Նկարի սիմվոլիզմ
«Վացման» ստեղծագործությունը նկարելու ժամանակ Կասպար Դավիդ Ֆրիդրիխը հաճախակի էր անդրադառնում էսքիզներին, որոնք ստեղծվել էին նախկինում։ Ֆրիդրիխը նաև երևակայությամբ էր նկարում ու որոշ դետալներ ավելացնում։ Այդպիսի մոտեցումը բացատրվում է այն փաստով, որ գեղանկարներում երբեմն հանդիպում են այնպիսի տեսարաններ ու օբյեկտներ, որոնք երբեք չեն եղել իրականում. այդպես է նաև «Վացման» կտավում։ Ժայռերի հետին մասում երևում են դաշտավայրեր, որոնք պատված են հարուստ բուսածածկույթով. այս տեսարանը իրական չէ։ Նկարում վառ արտահայտված են դեպի վերև ձգվող անկյունագծերը, որոնք հանդիսատեսին թույլ են տալիս, որպեսզի վերջինս տեսնի «բարձրացումը» ծառերից ու ծաղիկներից, որոնք ապրում և մահանում են, մինչև ձյունապատ բարձունքները, որոնք խորհրդանշում են հավերժությունը։ Լուսաստվերային խաղը առաջին պլանում այլաբանորեն խորհրդանշում է աշխարհիկ ունայնությունը, ծործորները,  քերծերն ու զառիթափերը խորհրդանշում են կյանքի ուղիի վտանգներն ու խարդավանքները։ Կենտրոնում պատկերպած եղևնին խորհրդանշում է երբևիցե չսպառվող մարդկային հավատը։ «Վացման» կտավի կառուցվածքը այնպիսին է, որ դիտողի հայացքը հիմնականում կենտրոնանում է հետին պլանում վեր խոյացող լեռնագագաթին, որը խորհրդանշում է հանգիստն ու հոգևորությունը։

## Ծանոթագրություններ

## Արտաքին հղումներ
* Internetseite Cicero Online vom 29. Juli 200
* Artikel in der Berliner Morgenpost vom 10. Juni 2008
* Internetseite Bildindex

Կատեգորիա:1824 նկարներ
Կատեգորիա:Կասպար Դավիդ Ֆրիդրիխի նկարներ
Կատեգորիա:Բեռլինի Ազգային հին պատկերասրահի նկարներ
Կատեգորիա:Գերմանիայի արվեստ
Կատեգորիա:Ռոմանտիզմ
Կատեգորիա:Բնանկարներ
Թամարա Սարգսյան

**Թամարա Ֆադեի Սարգսյան** (), հայ գենետիկ։ Կենսաբանական գիտությունների դոկտոր (1996), պրոֆեսոր (2000):

Ֆադեյ Սարգսյանի դուստրը։

## Կենսագրություն
Թամարա Սարգսյանը ծնվել է 1951 թվականին Մոսկվայում, գիտնական, ակադեմիկոս, քաղաքական գործիչ Ֆադեյ Սարգսյանի ընտանիքում։ 1972 թվականին ավարտել է Երևանի բժշկական ինստիտուտը։ 1972 թվականից աշխատել է Երևանի պետական համալսարանի գենետիկայի և բջջաբանության ամբիոնում, պրոֆեսոր՝ 2000 թվականից։ 1998 թվականից Հայաստանի գիտությունների ազգային ակադեմիայի Բժշկական գենետիկայի և առողջության առաջնային պահպանման կենտրոնի հիմնադիր-տնօրեն, Երևանի պետական բժշկական համալսարանի ընտանեկան բժշկության ամբիոնի պրոֆեսոր, 2004 թվականից մոլեկուլյար բժշկության դասընթացի վարիչ։ 2004-2008 թվականներին եղել է Եվրոպական միության (Ստրասբուրգ) Գենետիկ թեստավորման փորձագետ,  2009 թվականից՝ Հայաստանի առողջապահության նախարարության Առողջապահության ազգային ինստիտուտի ամբիոնի վարիչ, միաժամանակ՝  Եվրոպական միության առողջապահության հանձնաժողովի փորձագետ։

## Գիտական գործունեություն
Աշխատանքները վերաբերում են ժառանգական հիվանդություններով պայմանավորված գենային և քրոմոսոմային մուտացիաների որոշմանը, որոնք նպաստում են մոլեկուլային և քրոմոսոմային մակարդակով ժառանգական, սրտային, վարակիչ և այլ հիվանդությունների վաղաժամ ախտորոշմանը, Հայաստանում բժշկական գենետիկայի և մոլեկուլային ախտորոշման զարգացմանը։

Փոխանակման ծրագրերով որպես հրավիրյալ մասնագետ հանդես է եկել մի շարք առաջատար համալսարաններում (Բրատիսլավայի, Բուդապեշտի, Փարիզի, Բոլոնյայի, Չիկագոյի համալսարաններ, Հարվարդի հանրային առողջապահության դպրոց), առողջապահական կենտրոններում, որտեղ hանդես է եկել գիտական զեկույցներով։

## Անդամակցություն
* Ցիտոգենետիկների եվրոպական ասոցիացիայի անդամ (ECA), 2000
* Մարդու գենետիկայի եվրոպական միության անդամ (ESHG), 2000
* "Clinical and Experimental Rheumatology" ամսագրի խմբագրական խորհրդի անդամ, 2002
* Եվրոպական կենսաքիմիական միության ֆեդերացիայի անդամ (FEBS), 2005
* Բժշկական գենետիկների հայկական ասոցիացիայի նախագահ, 2005
* Համակարգային աուտոբորբոքային հիվանդությունների միջազգայիմ միության անդամ (ISSAID), 2005
* Քաղցկեղի ուսումնասիրման եվրոպական ասոցիացիայի անդամ, 2008

## Պարգևներ
* Պողոսյան մրցանակ, 2001

## Ծանոթագրություններ

Կատեգորիա:Երևանի պետական բժշկական համալսարանի շրջանավարտներ
Կատեգորիա:Կենսաբանական գիտությունների դոկտորներ
Կատեգորիա:Հայ բժիշկներ
Կատեգորիա:Հայ գենետիկներ
Կատեգորիա:Հայ պրոֆեսորներ
Կատեգորիա:Պողոսյան մրցանակի դափնեկիրներ
Պրովանս

**Պրովանս** (), պատմական շրջան Ֆրանսիայի հարավ-արևելքում, այժմ Պրովանս Ալպեր Լազուր ափ երկրամասի մաս է կազմում։ Ներկայումս Պրովանսի տարածքի մեջ են մտնում Վար, Վոքլյուզ և Բուշ դյու Ռոն գավառները, ինչպես նաև Վերին Ալպերի Պրովանսը և Ծովափնյա Ալպերը։

Արևելյան մասում Պրովանսը սահմանակցում է Ալպերին, արևմուտքում` Ռոն գետին, իսկ հարավում` Միջերկրական ծովին։

Պրովանսի կենտրոնը Էքս-ան-Պրովանսն է` ֆրանսիական հնագույն քաղաքներից մեկը։

## Անվան ստուգաբանություն
Իր անվան համար Պրովանսը պարտական է հռոմեական ժամանակաշրջանին. մերձալպյան Գալիայի առաջին նվաճումների ժամանակ` մ. թ. ա. 58-51 թվականներին, այն միացվել է հռոմեական մի գավառի` Նարբոնյան Գալիային, որի մայրաքաղաքը եղել է Նարբոնը։

Նարբոնյան Գալիան հռոմեական առաջին տարածքներից է, որ գտնվել է Ապենինյան թերակղզու սահմաններից դուրս։ Այն հին հռոմեական գրականության մեջ հաճախ ավանվել է «Մեր նահանգ» () կամ ուղղակի «Նահանգ» (): Ժամանակի ընթացքում այդ անվանումը փոփոխվելով ստացել է «Պրովանս» ձևը։

Հուլիոս Կեսարը Գալիական պատերազմում Ռոն գետը անցնելու պահին խոսում է Պրովանսից (Provincia) Նարբոնենսիս (Narbonnensis) անցնելու մասին, ինչով բացատրվում է այն հանգամանքը, որ Նարբոնյան Գալիայի` Ռոնից արևելք ընկած հատվածն է կոչվել Պրովանս։

## Պատմություն
Հնում ներկայիս Պրովանսի տեղում գոյություն են ունեցել փյունիկեցիների, հույների բնակավայրեր, իսկ մ. թ. ա. 2-րդ դարում այնտեղ հաստատվել են հռոմեացիները։ Արդյունքում Պրովանսը դարձել է Գալիայի առավել ռոմանացված գավառներից մեկը։ 3-րդ դարում այստեղ տարածում է գտել քրիստոնեությունը։ Հռոմեական կայսրության անկումից հետո նահանգը գրավել են գերմանական բարբարոսները` վեստգոթերն ու ֆրանկները։ 8-րդ դարում այս տարածքների վրա հարձակում են գործել արաբները։ 855-863 թվականներին գոյություն է ունեցել Պրովանսի թագավորությունը (արքա` Կառլ Պրովանսցի), որը բացի Պրովանսից ներառում էր Բուրգունդիայի մեծ մասը։ 1032 թվականից մինչև 1246 թվականը Պրովանսը մտել է Հռոմեական սրբազան կայսրության մեջ, իսկ դրանից հետո դարձել է ֆրանսիական թագավորության մի մասը։

## Պատկերասրահ

Պատկեր:Marseille hafen.jpg|The old port of Marseille.
Պատկեր:France Arles Place Republique.JPG|Place Republique in Arles
Պատկեր:Moustiers Sainte Marie 1.jpg|Moustiers-Sainte-Marie, in Upper Provence
Պատկեր:Provence street.jpg|Provençal country road lined with plane trees
Պատկեր:Camargueflamingos.jpg|Flamingos in the Camargue
Պատկեր:Sisteron 2004.jpg|Sisteron
Պատկեր:Avant l'orage.jpg|Pont Saint-Bénézet at sunset
Պատկեր:Croix de Provence Sainte Victoire.jpg|Croix de Provence on Mount Sainte-Victoire


## Տես նաև
* Լազուր ափ

## Ծանոթագրություններ

## Արտաքին հղումներ

Կատեգորիա:Ֆրանսիայի պատմական տարածքներ
Acanthomigdolus quadricollis

thumb|''Acanthomigdolus quadricollis''
**Acanthomigdolus quadricollis** —  Anoplodermatinae ենթաընտանիքի բզեզ-վեսպերիդ տեսակը։ Տարածված է Չիլիում և կենտրոնական Արգենտինայում (Բուենոս Այրես)։

## Ծանոթագրություններ
#↑ Miguel A. Monné, Larry G. Bezark & Frank T. Hovore Checklist of the Cerambycidae, or longhorned beetles (Coleoptera) of the Western Hemisphere (англ.). — 2007. — Fasc. 1. — P. 1—417.
# ↑ Farina, Juan & Di Iorio, Osvaldo R. La fauna Cerambycidae (Coleoptera) de la provincia de Buenos Aires, Argentina (исп.) // Rev. Mus. Argentino Cienc. Nat., n.s.. — 2006. — V. 8, no 2. — P. 261-287. — ISSN 1514-5158.

Կատեգորիա:Բզեզներ
Արկադի Աթարիկ

**Արկադի Աթարիկ** (), փաստագրական ֆիլմերի հայ ռեժիսոր, սցենարիստ, պրոդյուսեր։

## Կենսագրություն
Արկադի Աթարիկը ծնվել է 1969 թվականի ապրիլի 19-ին Երևանում։ 1990 թվականին ավարտել է Երևանի պետական համալսարանի միջազգային լրագրության ֆակուլտետը։ 2003 թվականին սովորել է Նյու Յորքի համալսարանին կից Մարտին Սկորսեզեի կինոդպրոցում։ 2009 թվականին ավարտել է Սցենարիստների և ռեժիսորների որակավորման բարձրացման ինտենսիվ դասընթացը (Ալեքսանդր Միտայի արվեստանոց)։

Ռուսաստանի առաջին հեռուստաալիքով ընթացող «Առողջություն» հաղորդման «Կորցրու ավելորդ քաշդ» նախագծի մասնակից։

## Ֆիլմագրություն
### Ռեժիսոր

### Սցենարիստ

### Պրոդյուսեր

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ կինոռեժիսորներ
Կատեգորիա:Հայ պրոդյուսերներ
Կատեգորիա:Հայ սցենարիստներ
Կատեգորիա:Տյումեն քաղաքում մահացածներ
Էվելինա Բարսեղյան

**Էվելինա Աշոտի Բարսեղյան**, հայ ռեժիսոր, սցենարիստ, պրոդյուսեր։

## Կենսագրություն
Էվելինա Բարսեղյանը ծնվել է Սևան քաղաքում։ Ավարտել է Օմսկի պետական համալսարանի բանասիրական ֆակուլտետը։ 2006 թվականից ապրում և աշխատում է Սանկտ Պետերբուրգում։

2011 և 2014 թվականներին եղել է Ալեքսանդր Սոկուրովի կինոլաբորատորիայի մասնակիցներից մեկը։ 2011 թվականից Սանկտ Պետերբուրգի 100 ТВ հեռուստաալիքով հեռարձակվող «Մեղավոր ճանաչել» հեռուստածրագրի սցենարիստն է։

Ռեժիսորի առաջին ֆիլմը՝ «Մի մարդ սիրում է ձեզ»-ը, որը նկարահանվել է 2014 թվականին, ընդգրկվել է մի շարք ազգային փառատոների եզրափակիչ փուլերում։ Ֆիլմը ցուցադրվել է նաև Կաննի ՄԿՓ-ի «Կարճաամետրաժ ֆիլմի անկյուն» ծրագրում և այլ հայտնի փառատոներում։

## Մրցանակներ և պարգևներ
Պարգևատրվել է Դոնի Ռոստովի «Ոսկե կադր» կինոփառատոնում որպես լավագույն ռեժիսոր։ 2015 թվականին Սանկտ Պետերբուրգի «Галактика 35 мм» կինոփառատոնում ստացել է մրցանակ լավագույն ռեժիսոր անվանակարգում՝ «Ինչ-որ մեկը սիրում է ձեզ» ֆիլմի համար։

## Ֆիլմագրություն
### Ռեժիսոր

### Սցենարիստ

### Պրոդյուսեր

## Ծանոթագրություններ

## Արտաքին հղումներ
* Эвелина Барсегян: "Главное в кино - рассказать историю"

Կատեգորիա:Հայ լրագրողներ
Կատեգորիա:Հայ կինոռեժիսորներ
Կատեգորիա:Հայ պրոդյուսերներ
Կատեգորիա:Հայ սցենարիստներ